Στην  **Αντίγκουα και Μπαρμπούντα** διεξάγονται εκλογές στο πλαίσιο μιας κοινοβουλευτικής δημοκρατίας.

Εκλογικό σύστημα
----------------

Ο εκλογικός νόμος της χώρας εγκρίθηκε στις 31 Οκτωβρίου 1975 και αναθεωρήθηκε για τελευταία φορά το 2002. Οι εκλογές επιβλέπονται από το Γραφείο Συντονιστή των Εκλογών και από μια Εκλογική Επιτροπή, η οποία συστάθηκε το 2002. Τα 5 μέλη της επιτροπής διορίζονται από το γενικό κυβερνήτη, τα 3 (συμπεριλαμβανομένου του προέδρου) έπειτα από τη γνώμη του πρωθυπουργού και 2 με τη γνώμη του ηγέτη της αντιπολίτευσης.

### Βουλή των Αντιπροσώπων

Η Βουλή των Αντιπροσώπων αποτελείται από 17 εκλεγμένα και 2 μη εκλεγμένα μέλη, το Γενικό Εισαγγελέα και τον Πρόεδρο. Οι εκλογές διεξάγονται κανονικά κάθε 5 χρόνια, όμως μπορεί να γίνουν και πρόωρες εκλογές εάν διαλυθεί το Κοινοβούλιο από τον Πρωθυπουργό. Οι επαναληπτικές εκλογές πρέπει να διεξάγονται σε χρονική περίοδο εντός 120 ημερών από τη χήρευση της έδρας (λόγω παραίτησης ή θανάτου βουλευτή ή για άλλο λόγο).

Τα μέλη της Βουλής εκλέγονται πλειοψηφικά σε μονοεδρικές περιφέρειες. Οι εκλογείς πρέπει να είναι ηλικίας 18 ετών ή άνω, να είναι πολίτες μιας χώρας της Κοινοπολιτείας και να έχουν ζήσει στη χώρα επί τουλάχιστον μία τριετία και να είναι κάτοικοι της χώρας για τουλάχιστον έναν μήνα πριν την ημερομηνία κατάθεσης δικαιολογητικών των εκλογών.

Οι υποψήφιοι πρέπει να είναι τουλάχιστον 21 ετών, πολίτες της χώρας ή να έχουν ζήσει για τουλάχιστον 1 χρόνο στη χώρα πριν διεξαχθούν οι εκλογές. Θα πρέπει επίσης να μιλούν με ευφράδεια την αγγλική γλώσσα, εκτός αν είναι τυφλοί.

### Γερουσία

Η Γερουσία αποτελείται από 17 μέλη και δεν εκλέγεται. Τα μέλη της διορίζονται από το Γενικό Κυβερνήτη: τα 11 έπειτα από πρόταση του Πρωθυπουργού, 4 έπειτα από τη γνώμη του ηγέτη της αντιπολίτευσης, 1 με τη γνώμη του Συμβουλίου της Μπαρμπούντα και 1 με τη διακριτική ευχέρεια του Γενικού Κυβερνήτη.

Ιστορία
-------

Οι πρώτες γενικές εκλογές στη βρετανική Αντίγκουα διεξήχθησαν στις 26 Ιουλίου 1946. Εξελέγησαν 5 έδρες αποτελούμενες από άτομα προσκείμενα σε ενώσεις συνδικαλιστών. Η καθολική ψηφοφορία εισήχθη το 1951. Οι πρώτες εκλογές που διεξήχθησαν με το σύστημα αυτό οδήγησαν στη νίκη του Εργατικού Κόμματος της Αντίγκουα, το οποίο κέρδισε όλες (και τις 8) τις έδρες. Το ALP κυριάρχησε στην πολιτική ζωή της χώρας και κέρδισε εκλογικές νίκες τα έτη 1956, 1960 και 1965. Η συμμετοχή στις εκλογές εκείνες παρέμεινε χαμηλή. Το Προοδευτικό Εργατικό Κίνημα κέρδισε τις εκλογές του 1971, για να ηττηθεί ξανά το 1976 από το Εργατικό Κόμμα. Το τελευταίο παρέμεινε κυρίαρχο ως το 2004 με αρχηγό το Βιρ Μπερντ και αργότερα τον γιο του, Λέστερ Μπερντ. Κατά τη χρονική εκείνη περίοδο οι εκλογές δεν θεωρούνταν ελεύθερες ούτε δίκαιες. Οι εκλογές του 1994 και του 1999 είχαν ως αποτέλεσμα να κερδίσει ο Λέστερ Μπερντ, ο οποίος υποσχέθηκε να πολεμήσει εναντίον της διαφθοράς. Στις εκλογές του 2004 το ALP απώλεσε ξανά την εξουσία και την κυβέρνηση ανέλαβε το Ενωμένο Προοδευτικό Κόμμα (UPP). Το τελευταίο κέρδισε και δεύτερη θητεία στις εκλογές του 2009.

### Πιο πρόσφατες εκλογές

Κύριο λήμμα: Γενικές εκλογές στην Αντίγκουα και Μπαρμπούντα 2023

Προηγούμενες εκλογές
--------------------

### Εκλογές 2004

Οι εκλογές διεξήχθησαν στις 23 Μαρτίου του 2004. Το Ενωμένο Προοδευτικό Κόμμα κέρδισε 52,9% των ψήφων και 12 επί συνόλου 17 εδρών, το Εργατικό Κόμμα της Αντίγκουας πήρε 41,7 και 4 έδρες, το Λαϊκό Κίνημα της Μπαρμπούντας 1% και 1 έδρα, το Κίνημα για την Αλλαγή του Λαού της Μπαρμπούντα 1% όπως και άλλα κόμματα 1%.

### Εκλογές 2009

Στις 17 Φεβρουαρίου του 2009 ο πρωθυπουργός Μπάλντουιν Σπένσερ διέλυσε το κοινοβούλιο και ανακοίνωσε τη διεξαγωγή εκλογών.. Οι επόμενες εκλογές διεξήχθησαν στις 12 Μαρτίου του 2009 σε 151 εκλογικά τμήματα συνολικά 48 εκλογικών περιφερειών και χαρακτηρίστηκαν από προβλήματα και καθυστερήσεις.  Για πρώτη φορά τις εκλογές στη χώρα επέβλεψαν παρατηρητές από τον Οργανισμό Αμερικανικών Κρατών. Επίσης εστάλησαν εκλογικοί παρατηρητές από το Μπελίζ, τον Καναδά και τη Γουιάνα. Σύμφωνα με τα αποτελέσματα, που δημοσιοποιήθηκαν στις 13 Μαρτίου, το κυβερνών Ενωμένο Προοδευτικό Κόμμα κέρδισε 9 επί συνόλου 17 εδρών στο κοινοβούλιο, με τις 7 έδρες να πηγαίνουν στο Εργατικό Κόμμα της Αντιπολίτευσης, ALP.

### Αποτελέσματα

**Βουλή των Αντιπροσώπων**, 12 Μαρτίου 2009

ε • σ | Κόμματα | Ψήφοι | +/− | % | +/− | Έδρες | +/− |
| --- | --- | --- | --- | --- | --- | --- |
| Ενωμένο Προοδευτικό Κόμμα | 21.205 | −887 | 51,1 | −1,8 | 9 | −3 |
| Εργατικό Κόμμα της Αντίγκουας | 19.460 | +2.916 | 47,0 | +5,2 | 7 | +3 |
| Λαϊκό Κίνημα της Μπαρμπούντα | 474 | +66 | 1,1 | +0,1 | 1 | ±0 |
| Ανεξάρτητοι | 194 | +15 | 0,5 | +0,0 | — | — |
| Οργάνωση για Εθνική Ανάπτυξη | 119 | +119 | 0,3 | +0,3 | — | — |
| **Σύνολο** |  | — | 100,0 | — | **17** | — |
| Πηγή: antiguaelections.com |

### 2014

Κύριο λήμμα: Γενικές εκλογές στην Αντίγκουα και Μπαρμπούντα 2014
Οι γενικές εκλογές του 2014 στην Αντίγκουα και Μπαρμπούντα διεξήχθησαν στις 12 Ιουνίου 2014 και οδήγησε στη νίκη του Εργατικού Κόμματος της Αντίγκουα με ηγέτη τον Γκαστόν Μπράουν. Ο Μπράουν έγινε οι νεότερος πρωθυπουργός στη χώρα.

### 2018

Κύριο λήμμα: Γενικές εκλογές στην Αντίγκουα και Μπαρμπούντα (2018)

Δημοψηφίσματα
-------------

### 2018

Κύριο λήμμα: Δημοψήφισμα των Αντίγκουα και Μπαρμπούντα (2018)
Το πρώτο δημοψήφισμα στην ιστορία της χώρας διεξήχθη το 2018.

Παραπομπές
----------

1. 1 2 3  Electoral system Inter-Parliamentary Union
2. ↑  General information Inter-Parliamentary Union
3. 1 2  Nohlen, D (2005) *Elections in the Americas: A data handbook, Volume I*, p64 ISBN 978-0-19-928357-6
4. ↑  *The Origins and Development of Political Parties in the British West Indies, Volume 2*, University of California, p580
5. ↑  Nohlen, p66
6. ↑  Nohlen, p 61
7. ↑  Trinidad Express Αρχειοθετήθηκε 2009-02-21 στο Wayback Machine. Spencer announces March election for Antigua, 19 Φεβρουαρίου 2009.
8. ↑  Antigua Sun,POLLING DAY …Antiguans and Barbudans elect a new government today , 12 Μαρτίου 2009.
9. ↑  Radio Jamaica[*νεκρός σύνδεσμος*], Antiguans await outcome of general election, 12 Μαρτίου 2009.
10. ↑  Caribbean Net News, OAS signs agreement with Antigua-Barbuda electoral commission , 12 Μαρτίου 2009.
11. ↑  Ramjeet, Oscar (09-03-2009). «Three-member Commonwealth team in Antigua-Barbuda to observe elections». Carribbean Net News.. Ανακτήθηκε στις 09-03-2009. [*νεκρός σύνδεσμος*]
12. ↑  Caribbean Net News, Incumbent UPP wins controversial elections in Antigua-Barbuda, 13 Μαρτίου 2009.
13. ↑  Voting Day is June 12, 2014 Αρχειοθετήθηκε 2014-05-17 στο Wayback Machine. Antigua Observer, 15-5-2014